CELEX: 32017R0129
Language: bg
Date: 2017-01-25 00:00:00
Title: Регламент за изпълнение (ЕС) 2017/129 на Комисията от 25 януари 2017 година за изменение на срока на прилагане на Регламент за изпълнение (ЕС) № 743/2013 за въвеждане на защитни мерки по отношение на вноса на двучерупчести мекотели от Турция, предназначени за консумация от човека (Текст от значение за ЕИП. )

26.1.2017   
            
            
               BG
            
            
               Официален вестник на Европейския съюз
            
            
               L 21/99
            
         РЕГЛАМЕНТ ЗА ИЗПЪЛНЕНИЕ (ЕС) 2017/129 НА КОМИСИЯТА
   от 25 януари 2017 година
   за изменение на срока на прилагане на Регламент за изпълнение (ЕС) № 743/2013 за въвеждане на защитни мерки по отношение на вноса на двучерупчести мекотели от Турция, предназначени за консумация от човека
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (1), и по-специално член 22, параграф 6 от нея,
   като има предвид, че:
   
               (1)
            
            
               Регламент за изпълнение (ЕС) № 743/2013 на Комисията (2) бе приет, тъй като при одити на службата за одит на Комисията в Турция бяха установени пропуски при осъществяването на официалния контрол на производството на двучерупчести мекотели, предназначени за износ за Съюза, и тъй като държавите членки докладваха за пратки двучерупчести мекотели с произход от Турция, които не отговарят на микробиологичните стандарти на Съюза.
            
         
               (2)
            
            
               При последния одит на службата за одит на Комисията, извършен през септември 2015 г., беше установено, че все още са налице значителни пропуски в системата за контрол на двучерупчести мекотели, предназначени за износ за Съюза. Компетентните органи на Турция представиха информация относно корективните мерки, предприети за отстраняване на тези пропуски. Въпреки това някои от тях, предимно в работата на лабораториите, все още не са отстранени. Предвид естеството на въпросните продукти е необходим последващ одит преди евентуалната отмяна на мерките.
            
         
               (3)
            
            
               Поради това срокът на прилагане на Регламент за изпълнение (ЕС) № 743/2013 следва да бъде съответно изменен.
            
         
               (4)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   В член 5, втора алинея от Регламент за изпълнение (ЕС) № 743/2013 датата „31 декември 2016 г.“ се заменя с датата „31 декември 2017 г.“
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 януари 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 24, 30.1.1998 г., стр. 9.
   
      (2)  Регламент за изпълнение (ЕС) № 743/2013 на Комисията от 31 юли 2013 г. за въвеждане на защитни мерки по отношение на вноса на двучерупчести мекотели от Турция, предназначени за консумация от човека (ОВ L 205, 1.8.2013 г., стр. 1).